CELEX: 32017D2223
Language: et
Date: 2017-11-30 00:00:00
Title: Komisjoni rakendusotsus (EL, Euratom) 2017/2223, 30. november 2017, millega muudetakse otsust 90/177/Euratom, EMÜ, millega antakse Belgiale luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2017) 7860 all)

2.12.2017   
               
               
                  ET
               
               
                  Euroopa Liidu Teataja
               
               
                  L 318/35
               
            KOMISJONI RAKENDUSOTSUS (EL, Euratom) 2017/2223,
      30. november 2017,
      millega muudetakse otsust 90/177/Euratom, EMÜ, millega antakse Belgiale luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
      
         
            (teatavaks tehtud numbri C(2017) 7860 all)
         
      
      (Ainult hollandi- ja prantsuskeelne tekst on autentsed)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Aatomienergiaühenduse asutamislepingut,
      võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
      olles konsulteerinud omavahendite nõuandekomiteega
      ning arvestades järgmist:
      
                  (1)
               
               
                  Nõukogu direktiivi 2006/112/EÜ (2) artikli 371 kohaselt võib Belgia jätkata selle direktiivi X lisa B osas nimetatud tehingute maksust vabastamist selles liikmesriigis 1. jaanuaril 1978 kehtinud tingimuste kohaselt. Selle artikli kohaselt tuleb kõnealuseid tehinguid arvesse võtta käibemaksu omavahendite baasi kindlaksmääramisel.
               
            
                  (2)
               
               
                  Komisjoni otsusega 90/177/Euratom, EMÜ (3) on Belgial lubatud kasutada ligikaudseid arvestusi õhusõidukite ja sõjalaevadega seotud tehingute puhul, millele on osutatud direktiivi 2006/112/EÜ X lisa B osa punktides 11 ja 12.
               
            
                  (3)
               
               
                  Direktiivi 2006/112/EÜ X lisa B osa punktides 11 ja 12 osutatud tehingute puhul Belgiale antud lubade tähtaega ei ole piiratud. Läbipaistvuse ja õiguskindluse huvides on asjakohane nende lubade kohaldamise tähtaega piirata.
               
            
                  (4)
               
               
                  Seepärast tuleks otsust 90/177/Euratom, EMÜ vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Otsuse 90/177/Euratom, EMÜ artikli 2 punktid 5 ja 6 asendatakse järgmisega:
      
         
                     „5)
                  
                  
                     kuni 31. detsembrini 2020 riigiasutuste kasutatavate õhusõidukite, sealhulgas nendes sisalduvate või kasutatavate seadmete tarne, ümberehitamine, remont, hooldus, prahtimine ja rendileandmine (nõukogu direktiivi 2006/112/EÜ (*1) X lisa B osa punkt 11);
                  
               
                     6)
                  
                  
                     kuni 31. detsembrini 2020 sõjalaevade tarne, ümberehitamine, remont, hooldus, prahtimine ja rendileandmine (direktiivi 2006/112/EÜ X lisa B osa punkt 12).
                  
               
      Artikkel 2
      Käesolev otsus on adresseeritud Belgia Kuningriigile.
      
         Brüssel, 30. november 2017
         
            
               Komisjoni nimel
            
            
               komisjoni liige
            
            Günther OETTINGER
         
      
      
         (1)  EÜT L 155, 7.6.1989, lk 9.
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
      
         (3)  Komisjoni 23. märtsi 1990. aasta otsus 90/177/Euratom, EMÜ, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 24).